
ŠALČININKŲ R. DIEVENIŠKIŲ „RYTO“ GIMNAZIJOS
DIRBTINIO INTELEKTO NAUDOJIMO TVARKOS APRAŠAS

I SKYRIUS
BENDROSIOS NUOSTATOS

1. Dirbtinio intelekto (toliau – DI) naudojimo gimnazijoje tvarkos aprašas (toliau – Aprašas) nustato DI priemonių naudojimo principus, atsakomybę, rizikos valdymą, leidžiamų priemonių sąrašų sudarymo tvarką ir informavimo taisykles.
2. Aprašas parengtas vadovaujantis Švietimo, mokslo ir sporto ministerijos (ŠMSM) rekomendacijomis „Mokykla dirbtinio intelekto (DI) amžiuje: atsakingo naudojimo principai ir gairės“.
3. Aprašas taikomas visiems gimnazijos bendruomenės nariams: administracijai, mokytojams, mokiniams, pagalbos mokiniui specialistams.
4. Aprašu siekiama užtikrinti atsakingą, etišką DI priemonių naudojimą, padedantį mokiniams ugdytis kritinio mąstymo, akademinio sąžiningumo ir skaitmeninio raštingumo kompetencijas.

II SKYRIUS
PAGRINDINIAI PRINCIPAI

5. DI gimnazijoje naudojamas tik tais atvejais, kai suteikia aiškią pridėtinę vertę ugdymo procesui: personalizuoja mokymąsi, sumažina rutininį darbą, padeda kurti arba tirti, suteikia naujų mokymo(si) galimybių.
6. DI naudojimas turi būti etiškas, skaidrus, atitinkantis akademinio sąžiningumo principus ir duomenų apsaugos teisės aktus.
7. Už DI naudojimo sprendimus ugdymo procese atsako mokytojas.
8. Gimnazija skatina mokytojų skaitmeninių kompetencijų tobulinimą, sudarydama sąlygas dalyvauti mokymuose, seminaruose ir dalintis gerąja patirtimi.

III SKYRIUS
LEIDŽIAMŲ DI PRIEMONIŲ SĄRAŠO SUDARYMO IR TVIRTINIMO TVARKA

9. Gimnazijoje leidžiamų naudoti DI priemonių, atitinkančių teisės aktų reikalavimus, sąrašą, jo keitimą įsakymu tvirtina gimnazijos direktorius (1 PRIEDAS).
10. Pasiūlymą įtraukti naują DI priemonę į mokykloje leidžiamų naudoti DI priemonių sąrašą gali teikti kiekvienas gimnazijos bendruomenės narys (2 PRIEDAS).
11. Gimnazijos direktoriaus įsakymu sudaryta darbo grupė įvertina siūlomos DI priemonės naudojimo rizikas, remdamasi Švietimo, mokslo ir sporto ministerijos gairėse pateiktais kriterijais. Atlikusi vertinimą darbo grupė užpildo vertinimo formą (3 PRIEDAS), gimnazijos direktoriui pateikia vertinimo išvadas ir pasiūlymus dėl siūlomos DI priemonės įtraukimo arba neįtraukimo į gimnazijoje leidžiamų naudoti DI priemonių sąrašą.
12. Į gimnazijos leidžiamų DI priemonių sąrašą draudžiama įtraukti DI priemones, naudojančias emocijų atpažinimą, apgaulės ir manipuliavimo metodus, vykdančias biometrinį sekimą, atliekančias socialinį reitingavimą, neatitinkančias duomenų apsaugos reikalavimų.
13. Gimnazijoje leidžiamų DI priemonių sąrašas peržiūrimas ir atnaujinamas bent kartą per metus.

IV SKYRIUS
DIRBTINIO INTELEKTO NAUDOJIMAS UGDYMO PROCESE

14. Mokytojai, pagalbos specialistai ir mokiniai ugdymo procese gali naudoti tik į gimnazijos direktoriaus patvirtintą leidžiamų naudoti DI priemonių sąrašą įtrauktas priemones.
15. Mokiniai turi būti informuoti, kai pamokoje naudojama DI priemonė (pvz., pamokos 
pradžioje mokytojas pasako: „Šiandien diskusijai pasitelksime DI – jis padės mums sukurti keletą klausimų, bet atsakymus kursime patys.“).
16. Ugdymo procese DI priemones mokiniai gali naudoti tik leidus mokytojui, iš anksto sutarus, kokie įrankiai bus naudojami ir kaip bus atliekamas tokio darbo vertinimas.
17. Naudojant DI negalima pažeisti autorių teisių, intelektinės nuosavybės ar akademinio sąžiningumo principų: 
17.1 Mokytojai, pagalbos specialistai ir mokiniai naudodami DI, privalo nurodyti, kaip priemonė panaudota darbe (pvz., mokinys į atlikto darbo pristatymą įtraukia DI sugeneruotą paveikslėlį ir šalia aiškiai pažymi: „Iliustracija sukurta naudojant DI įrankį (nurodomas įrankio pavadinimas). Pristatymo tekstus kūriau pats.“);
17.2. Galutinis mokinio darbo įvertinimas yra mokytojo atsakomybė. DI priemonės gali padėti atpažinti pasikartojančias klaidas, patikrinti gramatiką ar suformuluoti bendro pobūdžio komentarų juodraštį, bet įvertinimas turi būti pagrįstas pedagogo kompetencija ir pagarba mokinio pastangoms.
18. Naudojant DI mokymosi procese, būtina užtikrinti, kad DI priemonės sugeneruotas turinys nekurstytų stereotipų, nepažeistų žmogaus orumo ir neskleistų diskriminuojančių nuostatų.

V SKYRIUS
DUOMENŲ APSAUGA IR SAUGUMAS

 19. Draudžiama naudojantis DI priemonėmis įvesti asmens duomenis: savo ar kitų bendruomenės narių vardus, pavardes, adresus, gimnazijos pavadinimą bei kitą neviešą ar asmens identifikavimui galinčią būti naudojamą informaciją.
20. Mokytojai, švietimo pagalbos specialistai ir mokiniai turi būti supažindinti su duomenų saugos
reikalavimais.

VI SKYRIUS
ATSAKOMYBĖ

21. Gimnazijos vadovas atsako už DI priemonių sąrašo tvirtinimą ir Aprašo laikymosi užtikrinimą.
22. Mokytojai ir švietimo pagalbos specialistai atsako už tinkamą DI priemonių naudojimą ugdymo procese ir mokinių bei tėvų supažindinimą su Aprašu.
23. Mokiniai atsako už akademinį sąžiningumą ir DI naudojimo skaidrumą.

VII SKYRIUS
BAIGIAMOSIOS NUOSTATOS
24. Su Aprašu klasių vadovai supažindina mokinius ir mokinių tėvus (globėjus, rūpintojus) iki einamųjų mokslo metų rugsėjo 15 dienos.
25. Aprašas gali būti keičiamas ar papildytas pasikeitus teisės aktams ar esant būtinybei.

__________________________________



1 PRIEDAS

Leidžiamų naudoti DI priemonių sąrašas

	Eil. nr. 
	Priemonės pavadinimas
	Priemonės taikymo sritis
	Pastabos 

	1.
	ChatGPT (OpenAI)
	Generatyvinis teksto modelis, 
padedantis kurti tekstus, santraukas, klausimus, idėjas.
	Asmeninėse ir viešose paskyrose naudoti tik viešai 
prieinamą informaciją.
Svarbu atkreipti dėmesį į pateikčių rezultatus, nes įrankis gali pateikti netikslius duomenis.

	2.
	DeepL 
	Naudojamas vertimams ir kalbai taisyti.
	Be naudotojo registracijos.

	3.
	Duolingo
	Kalbų mokymosi programa su DI pritaikyta grįžtamojo ryšio sistema (paaiškinimai, taisymai).
	Yra amžiaus apribojimų.

	4.
	EditAI
	DI priemonė mokytojams, 
padedant kurti realybei pritaikytas, tarpdisciplinines 
projektų pamokas.
	Sugeneruoti su DI 
pamokų planai turi būti 
peržiūrimi žmogaus.

	5.
	Gamma App
	DI pristatymų kūrimo priemonė (PowerPoint  alternatyva). Naudoja įvestą tekstą generuodama skaidres.
	Rekomenduojama naudoti su viešais prieinamais duomenimis kūrybiniams tikslams, pristatymams.

	6.
	Gemini (Google AI)
	Pokalbių DI, 
padedantis atsakyti į 
klausimus, paaiškinti 
sąvokas, rasti 
informaciją.
	Reikalinga Gmail registracija.
Naudotojas turi įvertinti gautą rezultatą, nes įrankis gali pateikti klaidingą informaciją.

	7.
	Microsoft
Copilot
(Office 365)
	Integruotas į Office 365 aplinką (Word, Excel, Outlook), naudojamas raštvedybai, ataskaitoms, santraukoms.
Duomenys apdorojami pagal Microsoft education licencijas.
	ŠMSM iki 2028 metų mokytojams nupirktos licencijos. 

	8.
	NotebookLM
	DI „tyrimo partneris“: įkeliami šaltiniai (PDF, Docs, URL, YouTube, garso), o priemonė
kuria santraukas, studijų gaires, garso / vaizdo apžvalgas, atminties korteles. Tinka 
pamokoms planuoti, mokinių projektams, administraciniams 
dokumentams ruošti (juodraščiai).
	

	9.
	Canva
	Priemonė prezentacijų, plakatų, vizualinės mokomosios medžiagos, skelbimų, infografikų kūrimui. Gali būti naudojamos DI funkcijos (pvz., teksto generavimas, dizaino pasiūlymai) ugdymo ir administravimo tikslams.
	Su tarnybiniu gimnazijos el. paštu (rekomenduojama)

	10.
	Quizizz
	Interaktyvių testų, viktorinų ir mokymosi patikrinimo užduočių kūrimas ir vykdymas pamokose; gali būti naudojamos DI funkcijos (pvz., klausimų generavimas) mokymo(si) medžiagai rengti ir mokinių įsitraukimui didinti.
	Mokytojams – su tarnybiniu gimnazijos el. paštu (rekomenduojama). Mokiniai – pagal mokytojo pateiktą prisijungimo būdą (kodas / be paskyros / pagal platformos funkcionalumą).

	11.
	Kahoot!
	Interaktyvių testų, viktorinų ir mokymosi patikrinimo užduočių kūrimas ir vykdymas pamokose; gali būti naudojamos DI funkcijos (pvz., klausimų generavimas) mokymo(si) medžiagai rengti ir mokinių įsitraukimui didinti.
	Mokytojams – su tarnybiniu gimnazijos el. paštu (rekomenduojama). Mokiniai – pagal mokytojo pateiktą prisijungimo būdą (kodas / be paskyros / pagal platformos funkcionalumą).

	12.
	Google Translate (Google)
	Greito vertimo priemonė, skirta tekstų vertimui į (iš) užsienio kalbų: mokomosios medžiagos, užduočių, informacinių pranešimų ir administracinių tekstų juodraščių vertimui.
	Be paskyros / neprisijungus (rekomenduojama). Vertimą peržiūrėti ir koreguoti, nes automatinis vertimas gali būti netikslus.







2 PRIEDAS

Pasiūlymas dėl naujos DI priemonės įtraukimo į sąrašą 

	Pasiūlymą pateikusio asmens vardas ir pavardė
	

	Data
	


	DI priemonės pavadinimas, tinklalapis
	


	Naudojimo sritis: 

	☐ Ugdymo procese 
☐ Administravimo procese 
☐ Administracijos darbuotojų, mokytojų ir mokinių DI skaitmeninėms kompetencijoms ugdyti

	DI priemonės naudotojas:

	☐ Mokytojas 
☐ Mokinys
☐ Administracijos darbuotojas

	DI priemonės aprašymas ir panaudojimas
(Kokiais atvejais ir kokiu tikslu bus
naudojama DI priemonė? Kokią aiškią
pridėtinę vertę suteikia mokymui ar
mokymuisi?)
	


	Paskyros tipas: 

	☐ Asmeninė paskyra 
☐ Gimnazijos paskyra

	Ar bus tvarkomi asmens duomenys?
	☐ Taip 
☐ Ne

	Jeigu bus tvarkomi asmens duomenys,
prašome aprašyti duomenų tvarkymo
operacijas (kokie, kokiu tikslu, teisinis
pagrindas ir kt.)
	





3 PRIEDAS

Dirbtinio intelekto priemonės vertinimo forma

	I. Bendroji informacija

	DI priemonės pavadinimas
	


	Kūrėjas / tiekėjas 
	


	Numatoma naudojimo paskirtis
	


	II. Vertinimo kriterijai

	Ar priemonė suteikia aiškią ugdomąją pridėtinę vertę?
	☐ Taip 
☐ Ne

	Ar priemonė atitinka asmens duomenų apsaugos reikalavimus?
	☐ Taip 
☐ Ne

	Ar priemonė naudoja emocijų atpažinimo ar biometrinius duomenis?
	☐ Taip 
☐ Ne

	Ar priemonės veikimas pakankamai skaidrus ir suprantamas?
	☐ Taip 
☐ Ne

	Rizikos lygis 
	☐ Žemas
☐ Vidutinis
☐ Aukštas

	III. Išvada

	☐ Rekomenduojama įtraukti į leidžiamų naudoti DI priemonių sąrašą
☐ Nerekomenduojama įtraukti į leidžiamų naudoti DI priemonių sąrašą

	Pastabos: 



	Vertintojo pareigos, vardas, pavardė, parašas:


	Vertinimo data: 




